Publication: Magyar Közlöny
Issue: MK-2000-126 (Year: 2000, Number: 126)
Era: 1990-2004
Section: a 2000. évi CXXIV. törvényhez
Paragraph Index: 968

2. A Hpt. 2. számú melléklet I. fejezet 5. pontja helyébe a következő rendelkezés lép: „5. a) Készpénz-helyettesítő fizetési eszköz: elektronikus fizetési eszköz, csekk vagy egyéb dolog, amely birtokosa számára lehetővé teszi, hogy pénzügyi intézménnyel szemben fennálló valamely pénzkövetelésével rendelkezzék, annak terhére készpénzt vegyen fel, vagy áruk, illetőleg szolgáltatások ellenértékét kiegyenlítse. E törvény alkalmazásában nem minősül készpénz-helyettesítő fizetési eszköznek az olyan jegy, kártya vagy egyéb tanúsítvány kibocsátása, amely legfeljebb egy jogi személy, jogi személyiség nélküli gazdasági társaság vagy egyéni vállalkozó áruja vagy szolgáltatása ellenértékének kiegyenlítésére alkalmas és készpénz felvételére nem ad lehetőséget.

Source: https://magyarkozlony.hu/hivatalos-lapok/10ecc596c8b66891fcca737ac74d91f0b2e972da/dokumentumok/91117cf323621ca9249f2432ee08d85caa6bdd89/letoltes